Izziņa par atzinumos sniegtajiem iebildumiem par

**noteikumu projektu “Noteikumi par kapitāla ieguldījumiem komersantos, kuru darbību ietekmējusi Covid-19 izplatība”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| **Nav nesaskaņotu iebildumu** | | | | | | |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums |  | |
|  |  | |
| Saskaņošanas dalībnieki | Finanšu ministrija, Tieslietu ministrija | |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija (11.05.2020; 07.07.2020), Tieslietu ministrija (06.05.2020; 26.06.2020.) |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | | 3 | | 4 | 5 |
| 1. | **Noteikumu projekts** | | **Finanšu ministrijas 11.05.2020 atzinuma 1.iebildums:**  Ņemot vērā anotācijā sniegto informāciju, noteikumu projekts izstrādāts, ievērojot, ka pasākums - izveidot kapitāla fondu (turpmāk – Fonds) - atbilst tirgus noteikumiem, t.i. Fonds tiks pārvaldīts komerciāli un Fonda pārvaldnieks – akciju sabiedrība “Attīstības finanšu institūcija Altum” (turpmāk – Altum) pārvalda Fondu, pamatojoties uz komerciāliem principiem un Fonda komerciālais mērķis ir gūt peļņu. Vienlaikus plānots, ka Altum darbosies arī kā publiskais ieguldītājs Fondā (noteikumu projekta 7.punkts). Vēršam uzmanību, ka Eiropas Komisijas (turpmāk - EK) 2015.gada 9.jūnija lēmumā par valsts atbalstu SA.36904 (2014/N) – Latvija, Hipotēku un zemes bankas attīstības daļu un Latvijas Attīstības finanšu institūcijas izveidi (turpmāk - lēmums SA.36904) 43.punktā ir minēts tikai viens pasākums, kurā Altum darbosies uz komerciāliem principiem, t.i. Altum darbība Baltijas Inovāciju fondā, kā arī, balstoties uz tirgus nepilnību analīzi, Altum atbalsts riska kapitāla veidā paredzēts mazajiem un vidējiem uzņēmumiem (turpmāk – MVU). Līdz ar to Altum plānotā darbība Fondā šobrīd nav uzskatāma par saskaņotu ar EK un veikt ieguldījumus Fondā un attiecīgi īstenot pasākumu būs iespējams tikai pēc tam, kad ir veikti grozījumi lēmumā SA.36904 un saņemts EK saskaņojums par pasākuma saderību ar Eiropas Savienības iekšējo tirgu (atbilstoši lēmuma SA.36904 126.punktam jebkādi plāni grozīt pasākumu, jo īpaši attiecībā uz turpmāku finansējumu Altum, tās uzdevumiem un/vai darbības ilgumu, pirms to īstenošanas ir jāpaziņo EK, kurai tie ir jāapstiprina). Attiecīgi lūdzam precizēt noteikumu projektu un papildināt anotāciju ar informāciju, ka Ekonomikas ministrija sadarbībā ar Altum pirms noteikumu stāšanās spēkā un ieguldījuma veikšanas Fondā ar Finanšu ministrijas starpniecību iesniegs grozījumus lēmumā SA.36904 EK, lai nodrošinātu plānotā ieguldījuma Fondā atbilstību lēmumam SA.36904. | | **Ņemts vērā**  Veikti saskaņojumi ar EK |  |
| 2. | **Noteikuma projekta 19.punkts** | | **Finanšu ministrijas 11.05.2020. atzinuma 2.iebildums:**  Saskaņā ar noteikumu projekta 19.punktu, noteikumu ietvaros 25 000 000 euro pārstrukturēšanas atbalsts var tikt piešķirts lielajiem uzņēmumiem, kuriem ir konstatējamas finanšu grūtību pazīmes vēl pirms 2019.gada 31.decembra, veicot individuālo atbalsta pasākuma notifikāciju EK. Savukārt, anotācijā ir minēts, ka atbalsts lielajiem uzņēmumiem, kuri ir nonākuši finanšu grūtībās, pārstrukutrēšanās atbalstu var piešķirt, individuāli to notificējot EK saskaņā ar “Komisijas paziņojumu par pamatnostādnēm par valsts atbalstu grūtībās nonākušu nefinanšu uzņēmumu glābšanai un pārstrukturēšanai” (turpmāk – Paziņojums) un tādējādi šos uzņēmumus nav plānots finansēt fonda ietvaros, jo tiem ir piemērojama cita atbalsta saņemšanas kārtība. Lai novērstu pretrunu starp noteikumu projektā un anotācijā minēto, lūdzam viennozīmīgai uztverei attiecīgi veikt atbilstošos precizējums noteikumu projektā un/vai anotācijā, kā arī, gadījumā ja Fonda ietvaros plānots sniegt atbalstu grūtībās nonākušiem uzņēmumiem, kuru finanšu grūtības nav saistītas ar vīrusa Covid-19 izplatību, lūdzam noteikumu projektu papildināt ar nosacījumiem, kas izriet no Paziņojuma, vienlaikus papildinot anotāciju ar attiecīgo noteikumu projekta punktu izvērtējumu pret Paziņojumā ietvertajiem punktiem. | | **Ņemts vērā un sniegts skaidrojums:**  Attiecībā uz informāciju par pārstrukturēšanās atbalsta iespēju lielajiem uzņēmumiem, kuri ir nonākuši finanšu grūtībās un kur katrs gadījums ir individuāli notificējams Eiropas Komisijai, tiks atspoguļota Noteikumu projekta anotācijā.  Tādejādi Noteikumu projekts ir precizēts, svītrojot normas, kas attiecas uz 25 milj. euro finansējumu un uzņēmumiem, kuri ir nonākuši finanšu grūtībās. Attiecīgi Noteikumu projektā netiek ietverti pārstrukturēšanās atbalsta nosacījumi. | **Precizēts noteikumu projekta 3. punkts un 18.punkts** |
| 3. | **Noteikuma projekta 5. un 13. punkts** | | **Finanšu ministrijas 11.05.2020 atzinuma 3.iebildums:**  Ņemot vērā, ka noteikumu projekta ietvaros finansējumu lielo komersantu, kas atbilst Komisijas regulas Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu, 2.panta 24.punktā noteiktajai definīcijai, atbalstam plānots piešķirt kā tādus riska ieguldījumus, kas nav kvalificējami kā komercdarbības atbalsts (noteikumu projekta 5. un 13.punkts), kā arī Fonda pārvaldnieka, publisko un privāto ieguldītāju līmenī plānots, ka pasākums riska finansējuma veidā nav kvalificējams kā komercdarbības atbalsts. Līdz ar to ir jāizpilda visas sekojošās Komisijas 2014.gada 22.janvāra paziņojumā “Pamatnostādnes par valsts atbalstu, lai veicinātu riska finansējuma ieguldījumus” (turpmāk – Pamatnostādnes) minētas prasības, kas izslēdz valsts atbalsta esamību visos līmeņos:  3.1. vēršam uzmanību, ka saskaņā ar Pamatnostādnēm, riska finansējuma atbalsts netiek uzskatīts par saderīgu ar iekšējo tirgu, ja to piešķir grūtībās nonākušiem uzņēmumiem (sk. Paziņojuma 26.punktu). Lūdzam attiecīgi precizēt noteikumu projekta 18.punktu, svītrojot vārdus un skaitļus “uz 2019.gada 31.decembri”. Skaidrojam, ka gadījumā, ja atbalstu noteikumu projekta ietvaros plānots piešķirt grūtībās nonākušiem uzņēmumiem, atbilstoši noteikumu projekta 19.punktam katrs individuālais atbalsts ir paziņojams EK saskaņā ar Paziņojumu un ir īstenojams tikai pēc EK lēmuma saņemšanas par atbalsta saderību ar Eiropas Savienības iekšējo tirgu (sk. iepriekšējo iebildumu);  3.2. noteikumu projekts paredz, ka daļā pasākumu Fonds ieguldījumu veic, iegādājoties komersanta kapitāldaļas biržā, komersanta tirgus vērtība tiek noteikta atbilstoši tā akciju cenai biržā. Pamatnostādņu 22.punkts nosaka, ka oficiālā biržas sarakstā vai regulētā tirgū iekļautus uzņēmumus nevar atbalstīt, izmantojot riska finansējuma atbalstu, jo tas, ka tie ir iekļauti biržas sarakstā, pierāda to spēju piesaistīt privāto finansējumu. Līdz ar to attiecīgi lūdzam precizēt noteikumu projektu un anotāciju, iekļaujot šo nosacījumu;  3.3. Pamatnostādņu 41.punkts nosaka, ka, ja finanšu starpnieks un tā pārvaldnieks ir publiska struktūra un nav ticis izvēlēts atklātā, pārredzamā, nediskriminējošā un objektīvā atlases procedūrā, to neuzskata par atbalsta saņēmēju, ja to pārvaldības maksai ir noteikta maksimālā robežvērtība un to atalgojums atspoguļo parastus tirgus apstākļus un ir piesaistīts darbībai. Turklāt privātajiem ieguldītājiem ir jābūt atlasītiem atklātā, pārredzamā, nediskriminējošā un objektīvā atlases procedūrā, pamatojoties uz katru darījumu atsevišķi, kā arī jāpastāv piemērotiem mehānismiem, lai izslēgtu jebkādu valsts iespējamo iejaukšanos publiskā fonda ikdienas pārvaldībā. Vienlaikus vēršam uzmanību, ka atbilstoši Pamatnostādņu 148. punktam: Ja pilnvaroto struktūru ieceļ tieši, Komisija uzskata, ka gada pārvaldības maksai principā nevajadzētu pārsniegt 3 % no struktūras iemaksājamā kapitāla, izņemot ar darbības rezultātiem saistītos stimulus. Līdz ar to lūdzam precizēt un papildināt ar šiem nosacījumiem noteikumu projektu un attiecīgi precizēt anotāciju;  3.4. noteikumu projekta 14.3.apakšpunkts paredz, ka Fonds ieguldījumus cita starpā veic riska aizdevumu veidā. Atbilstoši Pamatnostādņu 42. un 45.punktam, lai finanšu starpnieks un komersants netiktu uzskatīts par valsts atbalsta saņēmēju ir jāievēro aizdevumu likmes, kas nevar būt zemākas par “Komisijas paziņojumā par atsauces likmes un diskonta likmes noteikšanas metodes pārskatīšanu” (Eiropas Savienības Oficiālais Vēstnesis, 2008. gada 19. janvāris, Nr. C 014) noteikto. Līdz ar to lūdzam papildināt ar šo nosacījumu noteikumu projektu un attiecīgi precizēt anotāciju;  3.5. aicinām papildināt noteikumu projektu ar nosacījumu, ka lēmumu par atbalsta piešķiršanu šo noteikumu ietvaros saskaņā ar Pamatnostādņu 174. punktu pieņem līdz 2020.gada 31.decembrim. Lūdzam attiecīgi precizēt arī noteikumu projekta 22.punktu. Vienlaikus informējam, ka minētais termiņš no EK puses varētu tik pagarināts;  3.6. Pamatnostādnēs minētos nosacījumus riska finansējuma ieguldījumiem var piemērot MVU, nelielu uzņēmumu ar vidēji lielu kapitālu un inovatīvu uzņēmumu ar vidēji lielu kapitālu atbalstam (Pamatnostādņu 1.punkts un 52.punkta xviii), xx) un xxvi) noteiktajās definīcijas). Vienlaikus Pamatnostādņu 21.punkts nosaka, ka EK neuzskata, ka pastāv vispārēja tirgus nepilnība saistībā ar lielo uzņēmumu piekļuvi finansējumam. Izņēmuma kārtā riska finansējuma pasākums saskaņā ar 3.3.1. iedaļas a) punktu var būt vērsts uz nelieliem uzņēmumiem ar vidēji lielu kapitālu un saskaņā ar 3.3.1. iedaļas b) punktu – uz tādiem inovatīviem uzņēmumiem ar vidēji lielu kapitālu, kas veic pētniecības un izstrādes, un inovāciju projektus (Pamatnostādņu 21.punkts). Skaidrojam, ka anotācijā nepieciešams iekļaut secinājumus no neatkarīgas struktūras veikta ex ante novērtējuma, kas veikts pamatojoties uz objektīviem un aktuāliem pierādījumiem, kas liecina par tirgus nepilnību un finansējuma nepietiekamību un kas pierāda, ka riska finansējuma pasākums lielajiem uzņēmumiem ir izstrādāts tā, lai risinātu tirgus nepilnības. Līdz ar to lūdzam ar nepieciešamo informāciju papildināt anotāciju;  3.7. lai nodrošinātu, ka plānotais pasākums riska finansējuma veidā nav kvalificējams kā komercdarbības atbalsts Fonda pārvaldnieka, publisko un privāto ieguldītāju un komersantu līmenī un noteikumu projektā ir iekļautas visas komercdarbības atbalsta izslēdzošās prasības, lūdzam pirms noteikumu projekta iesniegšanas Ministru kabinetā iesniegt to izvērtēšanai EK. | | **Sniegts skaidrojums**  Plānoto pasākumu netiek plānots notificēt saskaņā ar Pamatnostādnēm.  **3.1. Ņemts vērā**  Noteikumu projekts ir precizēts, svītrojot normas attiecībā uz uzņēmumiem, kuri ir nonākuši finanšu grūtībās.  **3.2. Nav ņemts vērā un sniegts skaidrojums:**  Plānoto pasākumu netiek plānots notificēt saskaņā ar Pamatnostādnēm. Tiek plānots atbalstīt gan tos uzņēmumus, kas jau ir kotējušies biržā, gan arī plānots, ka pats fonds veicinās, lai uzņēmumi kotētos biržā.  **3.3.** **Ņemts vērā un sniegts skaidrojums**:  Precizēts noteikumu projekts, papildinot par pārvaldības maksas maksimālo robežvērtību.  Attiecībā uz privātajiem ieguldītājiem: plānots, ka publiskais finansējums fondā veidos 50 miljonus eiro un ir plānots, ka 50 miljonus eiro veidos privātā finansējuma kapitāls, t.sk. finansējums no valsts fondēto pensiju shēmas līdzekļu pārvaldītājiem, kā arī citiem privātajiem ieguldītājiem (piemēram, starptautiskas finanšu institūcijas), palielinot fonda kopējo apjomu. Tādejādi ir atvērta iespēja privātajiem investoriem. Anotācija ir noteikts, ka prasības investoriem izstrādās pārvaldnieks, par to informējot, piemēram, Finanšu nozares asociāciju.  Turklāt darījuma līmenī vēl ir iespēja piesaistīt privāto kapitālu, piemēram, kredītiestādes finansējumu, citu riska kapitāla fondu u.c.  **3.4. Ņemts vērā, likmes ir noteiktas atbilstoši Eiropas Komisijas Pagaidu regulējumam valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā**  **3.5. Nav ņemts vērā. Lēmumu pieņemšanas termiņš ir noteikts atbilstoši Eiropas Komisijas Pagaidu regulējumam valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā.**  **3.6. Netiek ņemts vērā un sniegts skaidrojums:**  Pasākumu netiek plānots notificēt saskaņā ar Pamatnostādnēm.  COVID-19 ietekme ir skārusi arī lielos uzņēmumus. Anotācijā ir atspoguļota informācija, ka MVU ir pieejams finansējamus esošo izveidoto riska kapitāla fondu ietvaros.  Ir veikts neatkarīgs novērtējums attiecībā uz lielajiem uzņēmumiem, kur minētā informācija ir ietverta notifikācijā Eiropas Komisijai.  3.7.Noteikumu projekts iesniegts EK un notiek tā izvērtēšana. | 3.1. Precizēts noteikuma projekta 18.punkts, to svītrojot.  **3.3. Precizēts Noteikumu projekta 9.punkts.**  **3.4. Precizēts noteikumu projekta 16.punkts.**  3.5. Precizēts noteikumu projekts |
| 4. | **Noteikuma projekta 16.punkts** | | **Finanšu ministrijas 11.05.2020 atzinuma 4.iebildums:**  Lūdzam papildināt noteikumu projekta 16.punktu ar papildu vērtēšanas kritēriju “nodrošinājuma pietiekamība un likviditāte” attiecīgā locījumā un atbilstoši precizēt anotāciju. | | **Ņemts vērā.** | **Precizēts noteikumu projekta 16.punkts** |
| 5. | **Noteikumu projekta 11.punkts** | | **Ekonomikas ministrijas iniciatīva:**  Ņemot vērā, ka Eiropas Riska kapitāla asociācija (European Private Equity & Venture Capital Association) šobrīd ir mainīts nosaukums un tas ir Invest Europe, kā arī nosaukumi netiek tulkoti Precizēt noteikuma 11.punktu, izsakot to šādā redakcijā: “Fonda pārvaldē sabiedrība Altum izmanto labāko industrijas praksi, tai skaitā ievēro Eiropas Riska kapitāla asociācijas izstrādātās vadlīnijas.” | | **Ņemts vērā** | **Precizēts noteikumu projekta 11.punkts** |
| 6. | **Noteikumu projekta 12.punkts** | | **Ekonomikas ministrijas iniciatīva:**  Komerclikuma 127.pants nosaka, ka komandīts sabiedrības kreditoriem atbild sava ieguldījuma apmērā līdz ieguldījuma izdarīšanai. Šāda atbildība ir izslēgta, tiklīdz ieguldījums ir veikts. Komerclikuma 128.panta pirmā daļa noteic, ka pēc sabiedrības ierakstīšanas komercreģistrā komandīta atbildības apjoms attiecībā uz sabiedrības kreditoriem nosakāms atbilstoši komercreģistrā ierakstītajai viņa ieguldījuma summai. Komandīta atbildība aptver reģistrēto kapitālu, nevis parakstīto. Attiecīgi Ministru kabineta noteikumi nevar palielināt atbildības apjomu.  Precizēt noteikuma projekta 12.punktu, izsakot šādā reakcijā: “Sabiedrība Altum pārvalda Fondu, pamatojoties uz komerciāliem principiem. Fonda komerciālais mērķis ir gūt peļņu. Zaudējumus no ieguldījumiem komersantos sedz saskaņā ar Komerclikumu no Fonda mantas un atbilstoši komercreģistrā ierakstītajām dalībnieku ieguldījumu summām.” | | **Ņemts vērā** | **Precizēts noteikumu projekta 12.punkts** |
| 7. | **Noteikuma projekta 14.3. punkts** | | **Ekonomikas ministrijas iniciatīva:**  Precizēt noteikumu 14.3. punktā vārdus “vismaz 50+1 no visām komersanta kapitāla daļām” aizstāt ar “vismaz 51% no visām komersanta kapitāla daļām” vai “iegūt vairākumu no visām komersanta kapitāla daļām”. Ja kapitālsabiedrībā ir viens miljons kapitāla daļas, 50+1 daļa būs mazākums. | | **Ņemts vērā** | **Precizēts noteikumu projekta 14.3. punkts** |
| 8. | **Noteikuma projekta 17.2.punkts** | | **Tieslietu ministrijas 12.05.2020. atzinuma 1.iebildums:**  Projekta 17.2. apakšpunktā paredzēts, ka Fonda finansējumu nepiešķir komersantam, kurš brīdī, kad tiek pieņemts lēmums par ieguldījumu, atbilst nosacījumam, ka ar tiesas spriedumu ir pasludināts maksātnespējas process vai ar tiesas spriedumu tiek īstenots tiesiskās aizsardzības process, vai ar tiesas lēmumu tiek īstenots ārpustiesas tiesiskās aizsardzības process, vai to saimnieciskā darbība ir izbeigta, vai komersants atbilst normatīvajos aktos maksātnespējas jomā noteiktajiem kritērijiem, lai tiem pēc kreditoru pieprasījuma pieprasītu maksātnespējas procedūru. Ņemot vērā turpmāk minēto, lūdzam svītrot Projekta 17.2. apakšpunktu.  1.1. Vēršam uzmanību uz Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, (turpmāk – Komisijas regula Nr. 651/2014) 2. panta 18. punkta c) apakšpunktu, kurā noteikts, ka grūtībās nonācis uzņēmums ir, tai skaitā, uzņēmums, kuram tiek piemērota kolektīva maksātnespējas procedūra, vai tas atbilst savas valsts tiesību aktos noteiktiem kritērijiem, lai tam pēc kreditoru pieprasījuma piemērotu kolektīvu maksātnespējas procedūru. Līdz ar to paskaidrojam, ka Projekta 17.2. apakšpunktā paredzētais regulējums ir pretrunā ar Projekta 3.2. apakšpunktā noteikto, kā arī Komisijas regulas Nr. 651/2014 2. panta 18. punkta c) apakšpunktu. Proti, Projekts paredz, ka atbalsts ir sniedzams grūtības nonākušiem komersantiem, bet no otras puses liedz atbalstu sniegt grūtībās nonākušiem komersantiem.  1.2. Attiecībā uz tiesiskās aizsardzības procesu ietveršanu kā automātisku nosacījumu atteikumam, vēršam uzmanību, ka šāds risinājums nav atbalstāms. Tiesiskās aizsardzības procesa mērķis ir atjaunot parādnieka spēju nokārtot savas saistības. Ņemot vērā, ka daudziem komersantiem jau ir finanšu grūtības vai ir skaidras indikācijas par tādu tuvošanos, atbalsta atteikšana automātiski tikai tamdēļ, ka komersantam tiek īstenots tiesiskās aizsardzības process, tikai pasliktinās tā ekonomisko situāciju. Turklāt norādītajā stadijā parādnieks un viņa finansiālā situācija un attiecības ar (t.sk. uzvedība pret) kreditoriem jau ir pakļautas tiesas, tiesiskās aizsardzības procesa uzraugošās personas un pašu kreditoru kontrolei, kas nozīmē, ka parādnieka finansiālo situāciju spēj definēt gana daudzi subjekti.  1.3. Lūdzam svītrot atsauci uz ārpustiesas tiesiskās aizsardzības procesa īstenošanu, ņemot vērā, ka juridiski tiek īstenots tiesiskās aizsardzības process.  1.4. Vēršam uzmanību uz Projekta 17.2. apakšpunktā norādīto: “[..] vai komersants atbilst normatīvajos aktos maksātnespējas jomā noteiktajiem kritērijiem, lai tiem pēc kreditoru pieprasījuma pieprasītu maksātnespējas procedūru”. Sakarā ar minēto norādām, ka šāda norāde nav atbalstāma turpmāk norādīto apsvērumu dēļ. Pirmkārt, jēdziens “maksātnespējas procedūra” netiek lietots maksātnespējas jomu regulējošos nacionālajos normatīvajos aktos, taču Eiropas Savienības tiesību aktos ar to saprot ievērojami plašāku tvērumu, kā Maksātnespējas likumā regulētie maksātnespējas procesi. Proti, tas attiecināms arī uz tiesiskās aizsardzības procesiem. Otrkārt, vēršam uzmanību uz Maksātnespējas likuma 57. panta pirmo daļu un tajā ietvertajiem kritērijiem. Minētās normas 2., 3., 4. un 5. punktā uzskaitītās juridiskās personas maksātnespējas procesa pazīmes var būt problemātiski konstatēt, jo pastāv strīda par tiesībām risks. Rezultātā atbalsts varētu tikt atteikts nepamatoti. | | **Netiek ņemts vērā un sniegts skaidrojums:**  Balstoties uz to, ka noteikumu projekta 3.2.punkts tiek svītrots un uz Finanšu ministrijas lūgumu (iepriekš saskaņoto normatīvo regulējumu) 17.2. punkts netiek svītrots. |  |
| 9. | **Noteikuma projekta 23.2.punkts un 24.punkts** | | **Tieslietu ministrijas 26.06.2020. atzinuma 1.iebildums:**  1. Projekta 23.2. apakšpunkts korelācijā ar projekta 24. punktu vēl aizvien (tāpat kā sākotnējā projekta 3.2. apakšpunkts korelācijā ar 17.2. apakšpunktu; skat. Tieslietu ministrijas 2020. gada 12. maija atzinuma 1.1. punktu) nenoteic viennozīmīgi to, vai un ja, tad kādos gadījumos, finanšu grūtībās esošiem komersantiem būtu pieejams projektā regulētais finansējums. Projekta 24. punkts noteic finansējuma pieejamības ierobežojumu laikā pēc finanšu grūtību rašanās brīža. Taču vienlaikus 23.2. apakšpunkts neliecina par jebkādu ierobežojumu laikā. Gluži pretēji – minētā apakšpunkta ievaddaļa vispārīgi nosaka gadījumus, kad komersants finansējumu nedrīkst saņemt.  Līdz ar to projektā ir pretruna, tā kā no vienas puses tiek noteikts, ka uz finansējumu varēs pretendēt tie komersanti, kuriem finanšu grūtības ir radušās Covid-19 izplatības ietekmē (projekta 24. punkts), vienlaikus norādot, ka lēmuma pieņemšanas brīdī komersantam nedrīkst būt finanšu grūtības (projekta 23.2. apakšpunkts).  Papildus norādāms, ka Tieslietu ministrijas ieskatā projekta dažādas interpretācijas risku pastiprina sākotnējās ietekmes novērtējuma ziņojuma (anotācijas) I sadaļas 2. punkta 4. lpp. norādītais: “Saskaņā ar Komisijas paziņojumu par pamatnostādnēm par valsts atbalstu grūtībās nonākušu nefinanšu uzņēmumu glābšanai un pārstrukturēšanai (Eiropas Savienības Oficiālais Vēstnesis, 2014.gada 31.jūlijs, Nr. C 249/1), lielajiem uzņēmumiem, kuri ir nonākuši finanšu grūtībās, pārstrukutrēšanās atbalstu var piešķirt, individuāli to notificējot Eiropas Komisijai. Šādus uzņēmumus nefinansēs fonda ietvaros, jo tiem ir piemērojama cita valsts atbalsta saņemšanas kārtība. Tādejādi šis Noteikumu projekts nenosaka valsts atbalsta piešķiršanas kārtību uzņēmumiem, kuri ir nonākuši finanšu grūtībās, jo konkrētie nosacījumi tiek noteikti atbilstoši konkrētajam gadījumam, to skaņojot ar Eiropas Komisiju.”  Lūdzam precizēt projektu, skaidri nosakot, vai finanšu grūtībās esošs komersants ir tiesīgs saņemt finansējumu. | | **Ņemts vērā.** | **Precizēts noteikumu projekts, papildināts noteikumu projekts ar 23.4.apakšpunktu un svītrots 24.punkts.** |
| 10. | **Noteikuma projekta 23.2. punkts** | | **Tieslietu ministrijas 26.06.2020. atzinuma 2.iebildums:**  2. Ja Ekonomikas ministrijas ieskatā finansējums tomēr nav piešķirams lēmuma pieņemšanas brīdī finanšu grūtībās esošam komersantam, tad papildus norādāms turpmākais attiecībā uz projekta 23.2. apakšpunktu.  2.1. Tieslietu ministrija uztur tās 2020. gada 12. maija atzinuma 1.2., 1.3. un 1.4. punktā norādīto, iebildumus attiecīgi neatkārtojot. Minētajā normā norādītais formulējuma un konceptuālā ziņā no maksātnespējas jomas perspektīvas ir novecojis un to ir nepieciešams precizēt atbilstoši esošajai nacionālajai un Eiropas Savienības izpratnei.  Saistībā ar minēto papildus uzsveram, ka pēdējos gados arvien izteiktāk mainās restrukturizācijas procesu nozīmība un izpratne par tiem, arī Eiropas Savienībai stiprinot uzņēmumu iespējas piekļūt restrukturizācijas procesiem (skat. Eiropas Parlamenta un Padomes (ES) 2019. gada 26. jūnija direktīvu Nr. 2019/1023 par preventīvās pārstrukturēšanas regulējumu, parādsaistību dzēšanu un diskvalifikāciju un ar pārstrukturēšanu, maksātnespēju un parādsaistību dzēšanu saistīto procedūru efektivitātes palielināšanas pasākumiem un ar ko groza Direktīvu (ES) 2017/1132 (Direktīva par pārstrukturēšanu un maksātnespēju)). Vēl pirms minētās direktīvas pieņemšanas 2018. gadā veiktā pētījumā secināts, ka Latvijā bez Maksātnespējas likuma un Civilprocesa likuma tiesību normas, kurās ir atsauce uz tiesiskās aizsardzības procesiem, ietvertas kopumā vēl vismaz 20 likumos, kā arī 172 Ministru Kabineta noteikumos (skat. http://petijumi.mk.gov.lv/sites/default/files/title\_file/Zinojums\_Par\_tiesiskas\_aizsardzibas\_procesa\_efektivitati.pdf, 24. lpp.). Jāatzīmē, ka lielākā daļa no šīm normām noteic, ka tiesiskās aizsardzības process ir automātisks šķērslis uzņēmumam turpināt vai saņemt darbību, pakalpojumu, atbalstu u.tml. Norādāms, ka šāda pieeja nav atbalstāma, ņemot vērā, ka tiesiskās aizsardzības procesa esamība automātiski nenozīmē, ka uzņēmums nav dzīvotspējīgs.  2.2. Lūdzam vārdus “ar tiesas spriedumu ir pasludināts maksātnespējas process” aizstāt ar vārdiem “ar tiesas nolēmumu ir pasludināts maksātnespējas process”, ievērojot, ka juridiskās personas maksātnespējas process var tikt pasludināts arī ar tiesas lēmumu (gadījumos, kad vienlaikus tiek izbeigta tiesiskās aizsardzības process pārejot uz maksātnespējas procesu).  2.3. Lūdzam arī svītrot vārdus “ir uzsākta bankrota procedūra”, ievērojot, ka pašlaik vairs netiek atsevišķi pieņemts nolēmums par bankrota procedūras uzsākšanu, tā kā bankrota procedūra tiek uzsākta automātiski līdz ar maksātnespējas procesa pasludināšanu. | | **Ņemts vērā** |  |
| 11. | **Noteikuma projekta 18.punkts un 35.punkts** | | **Tieslietu ministrijas 26.06.2020. atzinuma 3.iebildums:**  3. Tieslietu ministrijas 2020. gada 12. maija atzinumā tika lūgts visā projektā precizēt terminus “birža” un “kotēt” tā, lai tie atbilstu Komerclikumā un Finanšu instrumentu tirgus likumā lietotajai terminoloģijai. Ņemot vērā, minēto, norādām, ka projekta 18. un 35. punktos ir saglabājies termins “biržā kotēts”, līdz ar to lūdzam precizēt minēto terminu atbilstoši Komerclikumā un Finanšu instrumentu tirgus likumā lietotajai terminoloģijai. | | **Ņemts vērā.** | **Precizēts noteikumu projekta 18.punkts un 34.punkts.** |
| 12. | **Noteikumu projekta 19.punkts** | | **Tieslietu ministrijas 12.05.2020. atzinuma 2.iebildums:**  Projekta 19. punktā noteikts, ka: “Ja saskaņā ar šo noteikumu 18 punktu komersants ir nonācis finanšu grūtībās vai uz finansējuma piešķiršanas brīdi tam ar tiesas spriedumu tiek īstenots tiesiskās aizsardzības process, vai komersants atbilst normatīvajos aktos maksātnespējas jomā noteiktajiem kritērijiem, lai tam pēc kreditoru pieprasījuma pieprasītu maksātnespējas procedūru, tas var saņemt pārstrukturēšanas atbalstu, veicot individuālo atbalsta pasākuma notifikāciju Eiropas Komisijā”.  Vēršam uzmanību, ka, gadījumā, ja “finanšu grūtības” paredzētas Komisijas regulas Nr 651/2014 2. panta 18. punktā noteiktās definīcijas ietvaros, tad alternatīvie nosacījumi ir lieki, turklāt šaurāki par šo noteikumu 17.2. apakšpunktā noteikto.  Ņemot vērā minēto, lūdzam pārskatīt Projekta 19. punktu kontekstā ar iepriekš minēto. | | **Ņemts vērā** | **Precizēts noteikuma projekta 19.punkts, to svītrojot.** |
| 13. | **Noteikumu projekts** | | **Finanšu ministrijas 07.07.2020. 4.iebildums**  Gadījumā, ja atbalsts šo noteikumu ietvaros tiks sniegts no ES struktūrfondu finansējuma vai virssaistību finansējuma, lūdzam ņemt vērā turpmāk minēto:   1. lūdzam precizēt noteikumu projektu atbilstoši Eiropas Savienības struktūrfondu un Kohēzijas fonda (turpmāk – ES struktūrfondi) vadošās iestādes 2017.gada 19.jūnija kārtības Nr.2.2. “Vadlīnijas Ministru kabineta noteikumu par specifiskā atbalsta mērķa īstenošanu izstrādei” (pieejami ES fondu mājas lapā: <https://www.esfondi.lv/vadlinijas--skaidrojumi>) nosacījumiem, tas ir, precizēt noteikumu projekta nosaukumu, lai tas satur specifiskā atbalsta mērķa numuru, paredzēt sasniedzamos uzraudzības rādītājus un to sasniedzamās vērtības līdz 2023.gada 31.decembrim, paredzēt sadarbības iestādes (Centrālā finanšu un līgumu aģentūra) vienpusēja uzteikuma nosacījumus u.c. . Līdzīgi precizējumi jau ir veikti Ekonomikas ministrijas izstrādātajā Ministru kabineta noteikumu projektā “Darbības programmas ”Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.3. pasākuma “Aizdevumi un aizdevumu procentu likmju subsīdijas komersantiem konkurētspējas veicināšanai” īstenošanas noteikumi”; 2. lai nodrošinātu to, ka šo noteikumu ietvaros paredzētās darbības būtu iespējams attiecināt no ES fondu finansējuma, lūdzam sagatavot un iesniegt ES fondu vadošai iestādei atsevišķu darbības programmas ”Izaugsme un nodarbinātība” grozījumu projektu, īpaši pamatojot specifiskā atbalsta mērķa izvēli šī atbalsta sniegšanai; 3. ņemot vērā, ka šis ir jauns ES struktūrfondu finanšu instruments, tad ievērojot Eiropas Parlamenta un Padomes 2013.gada 17.decembra regulas Nr.1303/2013, *ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006*, 37.panta 2.punkta nosacījumus, ERAF finansējums būs attiecināms deklarēšanai Eiropas Komisijai tikai pēc tirgus nepilnību izvērtējuma finanšu instrumenta pieejamības jomā saskaņošanas ES struktūrfondu Uzraudzības komitejā. Savukārt saskaņā ar Komisijas 2014.gada 3.marta deleģētās regulas Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, *ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu*, 7.pantam ir jāveic arī ALTUM  atbilstības izvērtējums, kuru lūdzam ietvert noteikumu projekta anotācijas I sadaļas 2.punktā.   Papildus vēršam uzmanību, ja Ekonomikas ministrija veiks ieguldījumu jau pastāvošajos atbalsta finanšu instrumentos, tad augstāk minētie izvērtējumi nav jāveic. | | **Nav attiecināms**  Atbalstu noteikumu ietvaros paredzēts sniegt no valsts budžeta finansējuma. |  |
| **Iebildumi par sākotnējās ietekmes novērtējuma ziņojumu (anotāciju)** | | | | | | |
| 14. | **Anotācijas III sadaļa** | | **Finanšu ministrijas 11.05.2020 atzinuma 5.iebildums:**  Ņemot vērā noteikuma projekta 3.punktā paredzēto atbalstu komersantiem no valsts budžeta līdz 75 000 000 euro, anotācijas III sadaļā nevar būt norādīts, ka projektam nav ietekmes uz valsts budžetu. Līdz ar to jāaizpilda anotācijas III sadaļa atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” prasībām, norādot paredzēto ietekmi uz valsts budžetu un izdevumu finansēšanas avotu, papildus arī sniedzot informāciju par mehānismu finansējuma 75 000 000 euro apmērā novirzīšanai Altum. | | **Ņemts vērā**  Ņemot vērā, ka Noteikumu projekts ir precizēts, paredzot, ka fondā tiks ieguldīti 50 milj. euro un par publisko finansējumu 25 milj. euro apjomā Noteikumu projekts nenosaka finansējuma piešķiršanas kārtību, tad anotācijā attiecīgi sniegta informācija par ietekmi un mehānismu finansējumu novirzīšanai Altum attiecībā uz šiem 50 milj. euro. | **Precizēta anotācija** |
| 15. | **Anotācija** | | **Finanšu ministrijas 11.05.2020 atzinuma 6.iebildums:**  Lūdzam papildināt anotāciju, norādot, vai attiecībā uz 25 000 000 euro, kurus plānots ieguldīt lielo uzņēmumu kapitālā, līdzekļi tiks pārvaldīti uz komerciāliem principiem un vai ir sagaidāmi zaudējumi (mērķa ietvaros) no šo ieguldījumu veikšanas. | | **Ņemts vērā** | **Precizēta anotācija** |
| 16. | **Anotācijas pielikums** | | **Finanšu ministrijas 11.05.2020 atzinuma 7.iebildums:**  Lūdzam pievienot anotācijai pielikumu, kurā izvērtēta scenārijos balstīta turpmāka programmas ietekme, riski un sagaidāmie zaudējumi, finansiālais rezultāts un programmas īstenošanas izmaksu noteikšanas principi, piemēram, atbilstība segtajam riskam, kredītriskam, izsniegšanas un ilgtermiņa darbības izdevumi, kā arī iekļauta informācija par zaudējumu segšanu no piesaistītiem finanšu resursiem, lai ievērotu Attīstības finanšu institūcijas likuma 12.panta trešajā un ceturtajā daļā noteikto. | | **Ņemts vērā** | **Pievienots anotācijas pielikums** |
| 17. | **Anotācija** | | **Finanšu ministrijas 07.07.2020. 2.iebildums:**  Lūdzam noteikumu projekta anotācijā norādīt prognozēto publiskā finansējuma pakāpenisko investēšanu, ieskaitot to AS "Attīstības finanšu institūcija Altum" (turpmāk – ALTUM) rezerves kapitālā, sadalījumā pa gadiem. | | **Ņemts vērā** | **Precizēts Ministru kabineta rīkojuma projekta „Par rezerves kapitāla palielināšanu” sākotnējās ietekmes novērtējuma ziņojumā (anotācija)** |
| 18. | **Anotācijas pielikums** | | **Finanšu ministrijas 07.07.2020. 3.iebildums:**  Lūdzam skaidrot noteikumu projektam pievienotajā ALTUM kapitāla fonda risku un sagaidāmo zaudējumu novērtējumā vai un kā tabulā “Finansiālais rezultāts un programmas īstenošanas izmaksas” ir ietverti paredzamie kredītriska zaudējumi, norādot pozīciju, kurā minētie izdevumi ir ietverti. | | **Ņemts vērā** | **Precizēts risku novērtējums** |
| **Iebildumi par protokollēmuma projektu** | | | | | | |
| 19. | **Protokollēmuma projekts** | | **Finanšu ministrijas 07.07.2020. 1.iebildums:**  Lūdzam svītrot noteikumu projektam pievienotā Ministru kabineta sēdes protokollēmuma projekta 2. un 3.punktu, jo tas dublē rīkojuma projektā paredzēto. Vienlaikus lūdzam svītrot Ministru kabineta sēdes protokollēmuma projekta 4.punktu, ņemot vērā Ekonomikas ministrijas sniegto informāciju, ka tā sagatavos Ministru kabineta noteikumu projektu par atbalstu maziem un vidējiem komersantiem, turklāt kam nepieciešamā finansējuma 25 milj. euro apmērā finansēšanas avots būs valsts budžeta virssaistības. | | **Ņemts vērā** | Protokollēmums netiek virzīts |
| **Priekšlikumi** | | | | | | |
| 20. | **Noteikumu projekta 17.1. apakšpunkts** | | **Finanšu ministrijas 11.05.2020. priekšlikums:**  Vienlaikus izsakām priekšlikumu izvērtēt, vai noteikumu projekta 17.1.apakšpunkts nebūtu papildināms arī ar vienošanās līgumiem, jo tas arī ir viens no tiesiskajiem instrumentiem, kas, līdzīgi kā nodokļu maksājumu samaksas termiņa pagarināšana un nokavēto nodokļu maksājumu labprātīga izpilde, nodokļu maksātājam ir izmantojams savu īslaicīgo finansiālo grūtību risināšanai (sadalot maksājamo nodokļu summu noteiktos termiņos). | | **Ņemts vērā** | **Precizēts noteikumu projekta 17.1.apakšpunkts** |
| 21. | **Noteikuma projekts** | | **Tieslietu ministrijas 12.05.2020. atzinuma priekšlikums:**  Ierosinām visā Projektā precizēt lietoto terminoloģiju, lai tā atbilstu Komerclikumā un Finanšu instrumentu tirgus likumā noteiktajai terminoloģijai. Vēršam uzmanību uz konkrētiem Projektā lietotiem terminiem:  1.1. Projekta 2. punktā lietots termins “bizness”, savukārt Komerclikumā lietots termins “komercdarbība”;  1.2. Projekta 14.1. apakšpunktā lietots termins “kapitāldaļas”, savukārt Komerclikumā lietots termins “pamatkapitāla daļas (akcijas)”;  1.3. Projekta 14.1. apakšpunktā lietots termins “komersanta tirgus vērtība”. Norādām, ka komersants ir juridiskā persona un juridiskai personai tirgus vērtība netiek noteikta. Līdz ar Tieslietu ministrijas ieskatā precīzāks būtu termins “pamatkapitāla daļu (akciju) tirgus vērtība”.  1.4. Projekta 14.1. apakšpunktā lietots termins “kapitāldaļas biržā”. Norādām, ka precīzāk būtu norādīt terminu “akcijas” ņemot vērā, ka sabiedrība ar ierobežotu atbildību savas pamatkapitāla daļas nevar iekļaut regulētajā tirgū. Savukārt, priekšlikumu saistībā ar terminu “birža” lūdzam skatīt priekšlikuma 1.6. apakšpunktu;  1.5. Projekta 14.1. apakšpunktā lietots termins “kapitāldaļu turētāji”, savukārt Komerclikumā lietots termins “dalībnieki (akcionāri)”;  1.6. Projekta 14.4. apakšpunktā lietots termins “birža”, savukārt Finanšu instrumentu tirgus likuma 1. panta 77. punktā ir noteiktas vairākas tirdzniecības vietas, proti, regulētais tirgus, daudzpusējā tirdzniecības sistēma un organizētā tirdzniecības sistēma. Līdz ar to lūdzam precizēt, kas konkrētajā gadījumā paredzēts ar minēto terminu;  1.7. Projekta 14.4. apakšpunktā lietots termins “kotēt”, savukārt Finanšu instrumentu tirgus likumā lietots termins “iekļaut regulētajā tirgū”; | | **Ņemts vērā** | **Precizēts noteikuma projekts** |
|  | |  | |

Par projektu atbildīgā amatpersona: Kristaps Soms

Uzņēmējdarbības konkurētspējas departamenta

Direktors, tālr.: 67013299

E-pasts: [Kristaps.Soms@em.gov.lv](mailto:Kristaps.Soms@em.gov.lv)

5363

09.07.2020 16:26  
L.Bergholde

[Liene.Bergholde@em.gov.lv](mailto:Liene.Bergholde@em.gov.lv)